text: Nye ambulancer med samme respons-tider
  28 september 2015 kl. 13.51
  Bios og Responce har fortsat stort set samme respons-tider, som Falck havde, da de stod for ambulance-driften i Region Syddanmark.
  Responstiden er blevet mellem seks og 12 sekunder langsommere i gennemsnit ved udrykningerne i den jyske del af Region Syddanmark. Det viser den nyeste opgørelse pr. 22. september, oplyser Thyge Nielsen, (V), formand for det præhospitale udvalg i Region Syddanmark til TV SYD.
  Det skal ses på baggrund af den gennemsnitlige responstid ved en udrykning højest må være 15 minutter.
  - Det er en minimal stigning uden praktisk betydning. I realiteten er responstiden jo status quo, siger Kjeld Møller Pedersen,  professor i sundhedsøkonomi ved Syddansk Universitet, til TV SYD.
  